ZurichNLP/romansh-municipal-text-corpus huggingface dataset:
Rumantsch: El vitg da Ruschein han biars conducts per aua da beiber ina vegliadetgna da varga 100 onns e ston vegnir remplazzai. Era per l’aua da plievgia e da neiv che vegn tschaffada oz sur il vitg ston ins anflar ina nova sligiaziun. Oz cuora quell’aua ellas canals dall’aua tschuffa cun diameters memia pigns. A media vesta duei quella problematica vegnir sligiada cun construir in niev conduct per aua da plievgia e da neiv che meina l’aua sur la spunda teissa da Curtgins, la Via Cavalè, la Via Vitg, la Via Consum e sur Vinal e Plaunca tochen el prefluent (lingia blaua sin la carta).
Deutsch: In Dorfbereich von Ruschein sind viele Trinkwasserleitungen bereits über 100 Jahre alt und müssen ersetzt werden. Ein weiterer Handlungsbedarf besteht in der Ableitung des Meteorwas-sers, dass heute oberhalb des Dorfes gefasst wird. Heute fliesst dieses Wasser in den Schmutz-abwasserkanälen mit zu kleinen Diametern. Mittelfristig soll diese Problematik durch eine durchgängig neue Meteoleitung gelöst werden, die das anfallende Wasser über den Steilhang bei Curtgins, über die Via Cavalè , Via Vitg, Via Consum und über Vinal und Plaunca in den Vor-fluter führt (blaue Linie auf Karte)
Rumantsch: Negins mieds da tiarzs per sanar la via. Las subvenziuns per il conduct per aua da beiber ein menziunadas sut «conducts per aua da beiber ellas vias».
Deutsch: Keine Drittmittel für die Strassensanierung. Die Subventionen für die Trinkwasserleitung wird unter "Wasserleitungen in Strassen" aufgelistet.
Rumantsch: La punt dil Rein Anteriur a Glion, ch’ei vegnida construida igl onn 1964 ed ha stuiu vegnir renovada gia igl onn 1977, survescha dapi l’avertura dil sviament da Glion 2016 mo pli al traffic local. El rom d’ina examinaziun detagliada igl onn 2023 han ins evaluau e giudicau il stadi dalla punt. La construcziun purtonta ha neginas munconzas considerablas. Ils donns principals sesanflan vid la cuvrida, il passadi dils vials, il cordun, ils scharniers e la balustrada.
Deutsch: Die Vorderrheinbrücke Ilanz, welche im Jahr 1964 gebaut wurde und bereits im Jahr 1977 in-standgesetzt werden musste, dient seit der Eröffnung der Umfahrung Ilanz im Jahr 2016 nur noch dem Lokalverkehr. Im Rahmen einer detaillierten Untersuchung im Jahr 2023 wurde der Zustand der Brücke aufgenommen, ausgewertet und beurteilt. Die Tragkonstruktion weist keine nennenswerten Mängel auf. Die hauptsächlichen Schäden sind am Belag, an den Fahrbahnüber-gängen, am Kordon, an den Lagern und am Geländer festgestellt worden.
Rumantsch: La construcziun purtonta san ins en general classificar tenor il stadi 2 «acceptabel». Sin fundament dils donns da corrusiun vid la scaffa cavorgia, dil bischel da protecziun buc injectaus cumplettamein e dallas concentraziuns da clorid elevadas el betun da surcuvrida vid las extremitads dalla punt, sto il stadi denton vegnir consideraus en certs loghens sco «donnegiau». Il stadi dalla surstructura (stuppadira, cuvrida dil passadi dils vials, il cordun e la balustrada) ed il scharnier vegn classificaus sco «donnegiau» tochen «mal».
Deutsch: Das Tragwerk kann generell in die Zustandsklasse 2 „annehmbar“ eingestuft werden. Lokal, beim Hohlkasten mit den festgestellten Korrosionsschäden, bei der Fahrbahnplatte mit dem nicht vollständig ausinjizierten Hüllrohr und bei den Brückenenden mit erhöhten Chloridkonzentrati-onen im Überdeckungsbeton im Bereich der Bewegungsfugen, muss der Zustand als „schadhaft“ angenommen werden. Der Zustand des Oberbaus (Abdichtung, Belag Fahrbahnübergänge, Kordon und Gelän-der) sowie der Lager wird als „schadhaft“ bis „schlecht“ eingestuft.
Rumantsch: Sin fundament dils resultats s’impona ils proxims 5 onns ina renovaziun resp. in remplazzament dallas parts da construcziun ch’ein «donnegiadas» resp. «malas». Plinavon ston las fins dalla punt vegnir reconstruidas ed ils scharniers e las francadas ston vegnir concepi en ina moda ch’els ein accessibels ed aschia controllabels.
Deutsch: Aufgrund der Resultate drängt sich in den nächsten 5 Jahren eine Erneuerung bzw. ein Ersatz der als "schadhaft" bis "schlecht" eingestuften Bauteile auf. Zudem sind die Brückenenden umzu-bauen und die Lager sowie die Zugverankerungen zu erneuern und so zu gestalten, dass sie zu-gänglich und somit kontrollierbar sein werden.
Rumantsch: Sper il project da construcziun detagliau per sanar la punt duei era il diever hodiern dalla punt vegnir examinaus. Il vial ha ina ladezia da ver 12 m ed ei surdimensiunaus per il traffic local. Perquei duei era la concepziun resp. l’utilisaziun dalla punt vegnir evaluada en in project preliminar.
Deutsch: Neben dem detaillierten Bauprojekt zur Sanierung der Brücke soll auch die heutige Nutzung der Brücke geprüft werden. Die Fahrbahnbreite beträgt rund 12 m und ist für den Lokalverkehr überdimensioniert. Daher soll in einem Vorprojekt auch die Gestaltung bzw. die Nutzung der Brücke in einem Vorprojekt untersucht werden.
Rumantsch: Il parlament communal ha gia approbau in credit d’impegn da CHF 120'000 per la fermada dil bus «Tuf» a Siat. Suenter l’elaboraziun dil project e la submissiun dallas lavurs han ins stuiu constatar ch’ils cuosts per construir la fermada dil bus vegnan ad esser considerablamein pli aults.
Deutsch: Das Gemeindeparlament hat für die Bushaltestelle Tuf in Siat bereits ein Verpflichtungskredit in Höhe von CHF 120'000 genehmigt. Nach Ausarbeitung des Projektes und nach Submission der Arbeiten musste festgestellt werden, dass die Erstellung der Bushaltestelle wesentlich höher ausfällt.
Rumantsch: Cunquei che Tuf a Siat ei ina fermada finala, spetga igl auto da posta mintgamai ver 10 minutas alla fermada. Il bus astga denton buca sefermar sin la via cantunala, perquei eis ei necessari da construir la fermada dil bus ordeifer la via cantunala. Plinavon astga in auto da posta era buc carrar anavos. Quei ein ils motivs per igl augment considerabel dils cuosts.
Deutsch: Da Tuf in Siat eine Endhaltestelle ist, wartet das Postauto jeweils rund 10 Minuten an der Bus-haltestelle. Der Bus darf nicht auf der Kantonsstrasse halten, daher muss die Bushaltestelle aus-serhalb der Kantonsstrasse erstellt werden. Zudem darf ein Postauto auch nicht rückwärtsfahren. Dies hat dazu geführt, dass die Kosten wesentlich gestiegen sind.
Rumantsch: L’adattaziun alla canalisaziun cuosta CHF 30'800 e vegn cudischada sur il conto 7201.5032.004 «mesiras PGAA». Ils cuosts da CHF 6'300 per adattar il conduct per aua da beiber vegnan cudischai sur il conto 7101.5031.019 «remplazzar ils conducts per aua da beiber da tut las fracziuns».
Deutsch: Die Anpassung an die Kanalisation in Höhe von CHF 30'800 werden über das Konto 7201.5032.004 "Massnahmen GEP" und die Anpassung der Trinkwasserleitung in Höhe von CHF 6'300 über das Konto 7101.5031.019 "Ersatz Wasserleitungen alle Fraktionen" verbucht.
Rumantsch: Il Cantun subvenziunescha 60% dils cuosts per construir igl ur dil perrun, 30% per construir la zona da fermada dil bus e 10% per baghegiar la casetta da spetga. En tut san ins quintar cun ina summa da CHF 98'700.
Deutsch: Die Kosten für die Haltekante werden durch den Kanton mit 60%, die Kosten der Busbucht mit 30% subventioniert und das Buswartehäuschen mit 10% subventioniert. Insgesamt kann ein Bei-trag in Höhe von CHF 98'700 erwartet werden.
Rumantsch: La vischnaunca dad Ilanz/Glion ei responsabla sin ina lunghezia da ver 7.5 km per il manteniment dils passapeis. La gronda part da quels sesanfla egl intschess dil marcau da Glion. Entgins tschancuns sco quels dalla Via da Val S. Pieder ni dalla Via Sogn Martin ein en in schliet stan e ston vegnir sanai.
Deutsch: Die Gemeinde Ilanz/Glion ist auf rund 7.5 km verantwortlich für den Unterhalt der Trottoiranla-gen. Der Grossteil befindet sich im Gebiet der Stadt Ilanz. Einige Abschnitte wie an der Va-lserstrasse oder bei St. Martin sind in einem schlechten Zustand und sanierungsbedürftig.
Rumantsch: Cunquei ch’igl Uffeci da construcziun bassa dil Grischun remplazza la cuvrida da surfatscha ella part sura dalla Via Sogn Martin, fa ei senn da renovar era il passapei e da remplazzar il vegl conduct dad aua cun in niev e menar quel sur la Via Runcaleida, sco era da remplazzar las lingias da canalisaziun el passapei.
Deutsch: Da das Tiefbauamt Graubünden den Deckbelag im oberen Teil der Via s. Martin ersetzen wird, ist es sinnvoll auch das Trottoir zu erneuern und die alte Wasserleitung mit einer neuen Linienfüh-rung an der Via Runcaleida neu verlegen, sowie die Kanalisationsleitungen im Trottoir zu erset-zen.
Rumantsch: Il vehichel communal existent dalla marca Holder dall’annada 2013 ei vegnius duvraus avon la fusiun ella vischnaunca da Ladir da lezza gada. Naven dalla fusiun igl onn 2014 vegn la maschina duvrada a Siat per il survetsch d’unviern. Ella vegn utilisada a Siat sulettamein per il survetsch d’unviern. Aschia eis ei mintga atun/unviern necessari da reparar singuls donns. Per rumir la neiv a Siat ha la Holder memia pauca forza. Las vias ston per il solit vegnir rumidas da sisum engiu, quei ch’ei fetg inefficient. La maschina ei stada en funcziun scarsas 2200 uras ed ils cuosts per service, manteniment e lavurs da reparatura ein sesummai dapi 2017 a rodund CHF 81'500.
Deutsch: Das bestehende Kommunalfahrzeug Holder stammt aus dem Jahr 2013. Die Maschine wurde vor der Fusion in der damaligen Gemeinde Ladir eingesetzt. Ab der Fusion im Jahre 2014 wird die Maschine für den Winterdienst in Siat eingesetzt. Die Maschine hat keinen anderen Einsatzbe-reich als der Winterdienst in Siat. So müssen jeden Herbst/Winter einige Standschäden beho-ben werden. Für die Schneeräumung in Siat hat der Holder zu wenig kraft. Die Strassen müssen meistens von oben nach unten geräumt werden was sehr ineffizient ist. Die Maschine hat knapp 2200 Einsatzstunden, die Service-, Unterhalts- und Reparaturkosten summieren sich seit 2017 auf rund CHF 81'500.
Rumantsch: Remplazzar il vehichel communal existent dalla marca Holder per il survetsch d’unviern a Siat. La nova maschina vegn duvrada en emprema lingia per il survetsch d’unviern ella fracziun da Siat. L’idea ei da cumprar in vehichel dalla marca Deuz-Fahr model 5115 DF TTV (4WS). Il tractur corrispunda al pli niev stan tecnic. El ha ina ladezia totala da mo 1632mm, quei ch’ei necessari per ch’el sappi vegnir duvraus ellas streglias stretgas da Siat. Quei tractur sa el futur era vegnir duvraus per segar las plazzas da ballapei, da scola e da temps liber. El posseda ina manischada a quater rodas cun differents modus eligibels. Las caracteristicas meglieradas simplificheschan la lavur en general, surtut denton las lavurs dil survetsch d’unviern ed ils viadis al liug d’acziun.
Deutsch: Ersatz des bestehenden Kommunalfahrzeuges Holder für den Winterdienst in Siat. Die neue Ma-schine wird für den Winterdienst hauptsächlich in der Fraktionen Siat eingesetzt. Beabsichtigt ist die Anschaffung eines Deuz-Fahr 5115 DF TTV (4WS). Der Traktor entspricht dem neuesten Stand der Technik. Hat eine Gesamtbreite von gerade einmal 1632mm was für den Einsatz in den schmalen Gassen von Siat Voraussetzung ist. Dieser Traktor kann künftig auch für Mäharbei-ten der Fussballplätze sowie Schul- und Freizeitplätze effizient eingesetzt werden. Er besitzt eine Allradlenkung mit auswählbaren Lenkmodi. Die verbesserten Eigenschaften erleichtern das Ar-beiten im Allgemeinen, insbesondere aber die Arbeiten für den Winterdienst und die Fahrten zu den Einsätzen.
Rumantsch: Cun construir in niev conduct per aua da beiber vegn la colligiaziun circulara necessaria egl ost da Siat realisada. El medem foss eis ei era previu d’installar in niev conduct per aua tschuffa e da remplazzar il vegl conduct da PVC per aua da plievgia.
Deutsch: Mit dem Neubau der Trinkwasserleitung wird der notwendige Ringschluss im Osten von Siat her-gestellt. Im gleichen Graben werden auch eine neue Schmutzabwasserleitung und die alte Re-genabwasserleitung aus PVC ersetzt.
Rumantsch: El rom da projects da construcziun da tiarzs ni era dalla vischnaunca eis ei adina puspei necessari da remplazzar conducts existents. Ils cuosts da quellas mesiras substitutivas vegnan stimai a CHF 75'000.
Deutsch: Bei Bauprojekten Dritter oder auch der Gemeinde müssen immer wieder bestehende Leitungen ersetzt werden. Die Kosten dieser Ersatzmassnahmen werden auf CHF 75'000 geschätzt.
Rumantsch: Sebasond sin la legislaziun davart la protecziun dallas auas han ins elaborau per tut las fracziuns plans generals d’allontanament d’aua. Ils projects vegnan realisai tenor las directivas digl Uffeci per la natira ed igl ambient dil cantun Grischun. Sin fundament dallas examinaziuns fatgas decretescha quel mesiras che ston vegnir realisadas tochen alla proxima revisiun.
Deutsch: Gestützt auf die Gewässerschutzgesetzgebung sind für alle Fraktionen generelle Entwässerungs-pläne erstellt worden. Die Projektabwicklung und das Vorgehen richtet sich nach der Weisung des Amts für Natur und Umwelt (ANU). Aufgrund der gemachten Untersuchungen verfügt das ANU Massnahmen, die bis zur nächsten Revision ausgeführt werden sollten.
Rumantsch: La serenera da Rueun tracta las auas piarsas dils vitgs da Rueun e Siat (vischnaunca dad Ilanz/Glion) e dils vitgs dad Andiast e Vuorz (vischnaunca da Breil/Brigels). Igl implont ei vegnius construius e mess en funcziun igl onn 1976/77. In’analisa digl onn 2018 haveva mussau grondas munconzas operativas e structuralas. 2019 han ins perquei approbau in credit da CHF 1'482'000 e realisau las lavurs planisadas ils onns 2020 tochen 2024.
Deutsch: Die ARA Rueun behandelt die Abwässer der Ortschaften Rueun und Siat (Gemeinde Ilanz/Glion) sowie die Ortschaften Andiast und Waltensburg (Gemeinde Breil/Brigels). Die Anlage wurde im Jahr 1976/77 erbaut und in Betrieb genommen. Eine im Jahr 2018 in Auftrag gegebene Analyse hatte gezeigt, dass grosse betriebliche und bauliche Mängel vorhanden sind. Im Jahr 2019 wur-de daraufhin ein Kredit in Höhe von CHF 1'482'000 gesprochen und die geplanten Arbeiten wurden in den Jahren 2020 bis 2024 ausgeführt.
Rumantsch: Gia el plan general d’allontanament d’aua 2017 han ins constatau che las cundiziuns per la descarga dalla drenascha dils habitadis (sistem mischedau) vegnan buca risguardadas. Per mitigar la situaziun ha igl inschignier PGAA proponiu d’augmentar la quantitad d’aua che sto vegnir schubergiada da 40 sin 50l/s. Igl Uffeci per la natira ed igl ambient ha buc approbau quei igl onn 2021 ed ha pretendiu da construir in fossal supplementar per retener la plievgia. La construcziun da quei fossal supplementar era buca cuntenida el credit 2019. Ultra da quei han ins constatau ils davos onns ch’igl ei urgentamein necessari da sanar ils implonts per la producziun da calira. Ver 70% dil provediment cun energia dalla serenera vegnan mess a disposiziun dalla caldera da biogas ed ils 30% restonts d’ina caldera dad ieli (necessaria en temps cun temperaturas exteriuras freidas). Omisdus sistems da scaldar dateschan digl onn 2002 e ston vegnir sanai pervia da problems tecnics. La caldera da biogas vegn remplazzada entras ina nova e la caldera dad ieli vegn remplazzada cun ina pumpa da scaldar aria. Suenter ch’il fossal per retener aua da plievgia ei construius, eis ei aunc necessari da sanar il betun dils differents fossals e da remplazzar ils rumiders el fossal da serenar primar e secundar.
Deutsch: Bereits beim Generellen Entwässerungsplan 2017 wurde festgestellt, dass die Bedingungen für die Entlastungen aus der Siedlungsentwässerung (Mischsystem) nicht eingehalten werden. Um diese Situation zu entschärfen, wurde vom GEP-Ingenieur vorgeschlagen, die zu reinigende Ab-wassermenge von 40 auf 50l/s zu erhöhen. Aus Sicht des ANU wurde dies 2021 nicht genehmigt und es wurde verfügt, dass ein Regenrückhaltebecken zusätzlich erstellt werden muss. Die Er-stellung des zusätzlichen Regenrückhaltebeckens war im Kredit von 2019 nicht enthalten. Zu-dem wurde in den letzten Jahren festgestellt, dass die Anlagen der Wärmeerzeugung dringend saniert werden muss. Rund 70% der Energieversorgung der ARA wird durch den Biogas-Heizkessel und die restlichen rund 30% durch einen Ölheizkessel (notwendig bei kalten Aussen-temperaturen) bereitgestellt. Beide Heizsysteme sind aus dem Jahr 2002 und müssen wegen technischen Problemen saniert werden. Der Biogas-Heizkessel wird ersetzt und der Ölheizkessel durch eine Luft-Wärmepumpe ausgetauscht. Nach Erstellung des neuen Regenrückhaltebeckens muss noch der Beton der verschiedenen Becken saniert werden und die Räumer im Vorklär- und Nachklärbecken ersetzt werden.
Rumantsch: Tenor la clav da repartiziun finanziescha la vischnaunca da Breil/Brigels 61.69% dallas investiziuns. Per il fossal da retenziun denton 50%, cunquei che la part d’aua clara dad omisduas vischnauncas munta circa a 50%, en total pia rodund CHF 700'000. Ils cuosts nets per la vischnaunca dad Ilanz/Glion importan aschia CHF 550'000.
Deutsch: Gemäss Verteilungsschlüssel finanziert die Gemeinde Breil/Brigels 61.69% der Investitionen. Beim Regenrückhaltebecken jedoch 50%, da hier gemäss Messungen der Sauberanteil beider Gemeinden ungefähr 50% beträgt, insgesamt somit rund CHF 700'000. Die Nettokosten für die Gemeinde Ilanz/Glion betragen somit CHF 550'000.
Rumantsch: Duront igl eveniment d’aua gronda dil november 2002 ei igl Ual da Valdun erodius en siu letg, mo surtut ein era sias costas lateralas sbuadas per part fermamein. En consequenza han ins realisau differentas mesiras da reparaziun e da rempars. El sectur dil rempar d’itschal planisau (lingia cotschna) han ins lezza ga integrau ina dustonza da blocca da lenn ch’ei ussa smarschida e va plaunsiu en muschna.
Deutsch: Während des Hochwasserereignisses vom November 2002 erodierte der Ual da Valdun seine Sohle aber vor allem seine damaligen seitlichen Böschungen stellenweise stark. In der Folge wurden verschiede Instandstellungs- und Verbauungsmassnahmen realisiert. Im Bereich der geplanten Stahlverbauung (rote Linie) wurde damals ein Holzkasten eingebaut, der nun vermo-dert ist und langsam zerfällt.
Rumantsch: En consequenza ei la via da quartier sesbassada en certs loghens e la segirtad per carrar sin la via cun vehichels pesonts ei buca pli garantida. Per frenar l’erosiun dallas costas e stabilisar la via, eis ei necessari da construir in rempar d’itschal ellas costas sura digl Ual Valdun.
Deutsch: In der Folge gab es Setzungen in der Quartierstrasse und die Sicherheit für das Befahren der Strasse mit schweren Fahrzeugen ist nicht mehr gewährleistet. Um die Hangsetzungen zu stop-pen und die Strasse zu stabilisieren, muss im oberen Böschungsbereich des Ual Valdun eine Stahlverbauung eingebaut werden.
Rumantsch: Il project dalla revisiun dalla planisaziun locala inclusiv las propostas per las dezonaziuns ha la suprastonza communala deliberau igl atun 2022 per suttametter agl Uffeci per il svilup dil territori dil Grischun per l’examinaziun preliminara. Il project han ins inoltrau il schaner 2023. Il rapport digl uffeci respectiv ha la vischnaunca survegniu il settember 2023. Il Cantun ha attestau alla vischnaunca dad haver adempliu per gronda part las incumbensas. Sinquei ei il project vegnius surluvraus dil biro da planisaziun STW e dalla gruppa directiva installada. La suprastonza communala ha approbau il project la fin d’uost 2024 per mauns dall’exposiziun publica da cooperaziun. Quella ha liug la fin 2024, la deliberaziun el parlament e la votaziun all’urna succedan igl onn 2025.
Deutsch: Das Projekt der Ortsplanrevision inklusive der Vorschläge für die Auszonungen wurde im Herbst 2022 vom Gemeindevorstand behandelt und zur Vorprüfung an das Amt für Raumentwicklung GR verabschiedet. Die Eingabe erfolgte im Januar 2023. Der Vorprüfungsbericht des kantonalen Amtes für Raumentwicklung wurde der Gemeinde im September 2023 zugestellt. Der Kanton bescheinigte der Gemeinde, die Aufgaben im Grossen und Ganzen erfüllt zu haben. Daraufhin wurde das Projekt vom Planungsbüro STW und der eingesetzten Steuerungsgruppe überarbeitet. Der Gemeindevorstand hat Ende August 2024 die Vorlage zuhanden der öffentlichen Mitwir-kungsauflage verabschiedet. Die öffentliche Mitwirkungsauflage erfolgt Ende 2024, die Behand-lung im Parlament und die Urnenabstimmung im 2025.
Rumantsch: Ultra dalla revisiun totala dalla planisaziun locala dat ei actualmein in’ulteriura procedura dalla planisaziun dil territori per igl areal Spaniu a Glion. 2025 savess ei esser necessari da realisar ulteriuras revisiuns parzialas pli pintgas dalla planisaziun locala che stattan en connex cun projects.
Deutsch: Neben der Gesamtrevision OP läuft noch ein weiteres Raumplanungsverfahren, die Quartierpla-nung für das Areal Spaniu, Ilanz. Daneben könnten im 2025 noch weitere kleinere projektbezo-gene Teilrevisionen der Ortsplanung anfallen.
Rumantsch: Pervia dall'aura dat ei mintg'onn donns vid las vias d'uaul. La reparaziun da quels donns vegn resumada el quen d'investiziun sut il tetel PRA 2025 (project collectiv renovaziun ed avertura). La finamira da quei PRA ei da restabilir la funcziun ed il diever sco era la segirtad da carrar. En singuls cass sto era l'erosiun vegnir frenada ed impedida. Ultra da quei eis ei necessari da segirar las scarpas.
Deutsch: Witterungsbedingt entstehen jährlich Schäden an den Waldstrassen. Die Behebung dieser Schä-den werden in der Investitionsrechnung unter dem Titel SIE 2025 (Sammelprojekt Instandstel-lung Erschliessung) zusammengefasst. Zielsetzung dieser SIE ist die Funktions- und Ge-brauchstauglichkeit sowie die Fahrsicherheit wiederherzustellen. Bei einzelnen Projekten muss auch die Erosion gestoppt und verhindert werden. Auch müssen Böschungen gesichert werden.
Rumantsch: Il tschancun pertuccaus dalla bova ei vegnius segiraus el rom dall’avertura digl uaul a Pigniu cun ina dustanza da blocca da lenn cun garter da spundas. Quella sto ussa vegnir remplazzada cun ina preit cun petgas ancradas. Quella via ei necessaria per l'avertura digl uaul, mo era per carrar sin l'Alp Ranasca. Il project ei staus previus per igl onn 2024. Il Cantun ha denton buca saviu conceder las subvenziuns necessarias, aschia ch’ins ha spustau la realisaziun.
Deutsch: Der von Hangrutsch betroffene Abschnitt wurde im Rahmen der Walderschliessung Pigniu mit einer Hangsicherung (Holzkastenfuss mit Hangrost) gesichert. Diese muss nun durch eine Anker-pfahlwand ersetzt werden. Neben der Walderschliessung dient der Weg auch als Zufahrt zur Alp Ranasca. Das Projekt war für das Jahr 2024 vorgesehen. Der Kanton konnte die Subventionsgel-der allerdings nicht sprechen worauf die Realisierung verschoben wurde.
Rumantsch: Ins quenta cun ina tariffa da contribuziun da 66% resp. cun CHF 99’000. Las investiziuns nettas da CHF 25'500 vegnan amortisadas duront 40 onns.
Deutsch: Erwarteter Beitragssatz 66% CHF 99'000.00. Die Nettoinvestitionen von CHF 25'500.00 werden über die Abschreibungsdauer von 40 Jahren abgeschrieben.
Rumantsch: approbar il credit d’impegn da CHF 330'000 per la planificaziun territoriala/planisaziun locala, revisiun totala PL (fasa VI), plan da quartier Spaniu, Glion e diversas revisiuns parzialas PL;
Deutsch: Verpflichtungskredit von CHF 330'000 für die Raumordnung/Ortsplanung, Gesamtrevision OP (Phase VI), Quartierplan Spaniu, Ilanz und diverse Teilrevisionen OP;
Rumantsch: L'anteriura vischnaunca da Ruschein ha realisau ils davos onns ver duas tiarzas dallas mesiras decididas 2010 per renovar sia reit da vias da funs. El fratemp ha il project stuiu vegnir adattaus differentas gadas ed ils cuosts ein s'augmentai visavi il preventiv oriund. Ils cuosts supplementars totals per realisar igl entir project muntan ad 1.5 miu. francs. Ins quenta da saver terminar las lavurs igl onn 2025. Perquei suttametta la suprastonza communala al parlament communal in credit supplementar che sto vegnir predeliberaus per mauns dallas votantas e dils votants all'urna.
Deutsch: In den vergangenen Jahren wurden rund zwei Drittel der Massnahmen der 2010 von der dama-ligen Gemeinde Ruschein beschlossenen Erneuerung des Güterstrassennetzes umgesetzt. Auf-grund diverser Projektanpassungen und Kostensteigerungen gegenüber dem damaligen Kosten-voranschlag fallen für das voraussichtlich 2025 abgeschlossene Gesamtprojekt Mehrkosten in der Höhe von 1.5 Mio. Franken an. Deshalb unterbreitet der Gemeindevorstand dem Gemeindepar-lament einen entsprechenden Zusatzkredit zur Verabschiedung zuhanden der Urnenabstim-mung.